EASIT: Formació en Accés Fàcil per a la Inclusió Social
Unitat 4. La professió. Element 1. Habilitats personals.
Punts clau de les habilitats personals.
Vídeo creat per RTV Slovenija i Zavod Risa.
L'animació presenta les habilitats personals ideals
per crear llenguatge fàcil de comprendre (LFC).
Altres materials ajuden a desenvolupar coneixements tècnics,
però aquest vídeo se centra en les habilitats personals.
Creus que tens el que cal per ser un professional a l'àmbit del LFC?
Ja en tens les habilitats personals?
Et preguntaràs quines són.
Vegem-ne algunes.
Pensament crític.
El pensament crític és l'habilitat de pensar de manera racional i clara.
És una habilitat indispensable per produir LFC de qualitat.
En un mar de dades, necessitem reconèixer
tota la informació essencial.
Entendre el vincle entre fets i idees és vital.
També la precisió.
Cal ser analític, però també innovador i creatiu
per trobar les millors solucions.
Curiositat.
Pot incloure's com a part del pensament crític,
ja que és molt important.
Vegem-ho amb detall.
Per oferir LFC de qualitat que resulti útil,
has d'estar preparat per aprendre.
Sigues curiós, imaginatiu.
Planteja i planteja't qüestions rellevants.
Que la curiositat et guiï.
Has d'esforçar-te per comprendre.
Flexibilitat.
Surt abans que l'establiment d'objectius i la gestió del temps
perquè hauràs de ser força adaptable i dinàmic.
De vegades les solucions que t'agraden no funcionen.
Deixa-les anar i comença a buscar-ne de millors.
De fet, si vols que el teu LFC sigui útil
és possible que hagis d'abandonar creences i pràctiques habituals.
Establiment d'objectius.
Els objectius poden dividir-se segons el termini.
Els de curt termini ajuden a complir els de llarg termini.
Han de ser específics,
mesurables, assequibles, rellevants i tenir data límit.
Hi ha molts consells i trucs per fixar objectius eficientment.
T'aconsellem que no siguin massa difícils ni massa fàcils.
Fixar objectius és un procés.
No tinguis por de modificar-los amb el temps.
Recorda: flexibilitat!
Gestió del temps.
Si vols gestionar bé el temps,
has de definir clarament objectius i tasques.
Per gestionar bé el temps cal aprendre a prioritzar, planificar,
enumerar, delegar tasques i també descansar.
El món de la informació és ràpid i canvia a tota velocitat.
Hi ha moltes eines de gestió eficient del temps.
En surten algunes al vídeo "Eines de gestió del temps i la feina".
Potser t'interessi posar-te la tasca de veure'l
i completar-la al més aviat possible.
Autoreflexió.
Pots examinar la teva feina honestament?
Felicitats si ja ho has fet.
L'autoreflexió és l'habilitat que et permet millorar professionalment.
Fes-te preguntes difícils i posa't a prova.
A mesura que milloris,
la teva feina serà més valuosa i útil per als usuaris.
Sempre pacient, mai mandrós.
Són les paraules amb què molts professionals
descriuen el seu dia a dia.
El llenguatge fàcil no és fàcil.
Normalment costa. Algunes coses porten el seu temps.
A mesura que millorin les teves habilitats,
trigaràs menys amb les tasques.
No obstant això, cal paciència per aprendre a fer coses difícils fàcilment.
De vegades, crear LFC pot resultar complicat.
Comunicació escrita.
Fins ara hem parlat sobretot d'habilitats personals.
La comunicació escrita és una habilitat més tècnica.
Es pot aprendre a la universitat o en cursos.
Per exercitar aquesta habilitat,
probablement en necessitaràs altres
com la mecanografia,
el coneixement de les TIC i el domini d'una llengua.
Pot ser que no toquis el llenguatge escrit o oral,
i et dediquis a la fotografia, la il·lustració
o alguns aspectes tècnics del LFC.
Si és així, hauràs de desenvolupar altres habilitats clau,
però algunes habilitats personals son necessàries en tot l'àmbit.
Per acabar,
esforça't sempre a oferir LFC de qualitat.
Si ho fas, podràs identificar quines habilitats
has de desenvolupar més i quins coneixements necessites.
Bona sort i bon viatge.
Guió preparat per Zavod Risa i RTV Slovenija.
Disseny gràfic i animació creats per Blaž Zajc.
Produït per RTV Slovenija al 2021.
El projecte EASIT ha rebut fons
de la Comissió Europea,
dins del programa Erasmus+ d'Associacions Estratègiques
de l'Educació superior,
conveni de subvenció 2018-1-ES01-KA203-05275.
El suport de la Comissió Europea en la producció d'aquest material
no implica que n'aprovi els continguts,
els quals només reflecteixen la visió dels autors.
La Comissió no es fa responsable
de qualsevol ús que es faci de la informació que conté.
Aquest material té una llicència Creative Commons,
llicència internacional de Reconeixement-CompartirIgual 4.0.
Socis del projecte EASIT:
Universitat Autònoma de Barcelona,
Università degli Studi di Trieste,
Universidade de Vigo,
Stiftung Universität Hildesheim,
SDI München,
Dyslexiförbundet,
Radiotelevisija Slovenija,
Zavod Risa.
EASIT: Formació en Accés Fàcil per a la Inclusió Social